[[File:Geopark-Vestjylland-outline.png|thumb|Omrids af Geopark Vestjylland.]]
'''[[Geopark]] Vestjylland''' er et naturområde omfattende den nordlige del af [[Vestjylland]] og den tilstødende del af [[Nordsøen]]. Parken omfatter en række landskabstyper på begge sider af [[Hovedopholdslinjen]], Danmarks vigtigste israndslinje, landskabstyper som kan fortælle en meget stor del af historien om det danske landskabs tilblivelse, både under og efter [[Weichsel-istiden|sidste istid]]. I geoparken kan også studeres en række forskellige geologiske aflejringer, bl.a. [[danienkalk]], [[brunkul]] og glimmersand, foruden lag fra tre istider og to mellemistider.<ref name=":0">[http://www.geocenter.dk/wp-content/uploads/2018/11/GEOVIDEN_4_2018_MagasinOnline-1.pdf Geopark Vestjylland - Istidslandskaber og kyster], Geoviden 2018 nr 4</ref>
Geologi